钦定古今图书集成/明伦汇编/宫闱典/第053卷 > 《李宫人琵琶行》元·袁桷
## 钦定古今图书集成/明伦汇编/宫闱典/第053卷 > 《李宫人琵琶行》元·袁桷

“先皇金舆时驻跸，李氏琵琶称第一。素指推却春风
生，行云停空驻晴日。居庸旧流水，浩浩汤汤乱人耳。
龙冈古松声寂寂，历历不足听。天鹅夜度孤雁响，露
鹤唳月哀猿惊。鶤弦水晶丝，龙柱珊瑚枝。愿上千万
寿，复言长相思。广寒殿冷芙蕖秋，蔟金雕袍香不留。
望瀛风翻浪波急，兴圣宫前敛容立。花枝羞啼蝶旋”
舞，别调分明如欲语。忆昔从驾三十年，宫壶法锦红
茸毡。驼峰马湩不知数，前部声催檀板传。长乐昼浓
云五色，侍宴那嫌头渐白。禁柳慈乌飞复翾，为言返
哺明当还。朝进霞觞辞辇道，母子相对犹朱颜。君不
闻“出塞明妃恨难赎，请君换谱《回乡曲》。”